5 Uno ye buku wa kisemi kya kwa Adama. Mu juba Lesa jo alengele Adama, wamulengele monka mu kipasha kya Lesa.+2 Walengele mwanamulume ne mwanamukazhi.+ Pa juba jo ebalengele,+ wibapesheshe ne kwibatumba’mba Muntu.*3 Adama waikele myaka 130 kabiji wasemene mwana wa mulume monka mu kipasha kyanji, wamupashishe kabiji wamutumbile’mba Seta.+4 Kufuma kimye kyo asemene Seta, Adama waikele myaka 800. Kabiji wasemene ne baana bakwabo ba balume ne baana ba bakazhi.5 Myaka yonse Adama yo aikele na bumi yajinga 930, ne kufwa wafwile.+6 Seta waikele myaka 105 kabiji wasemene Enoshi.+7 Kufuma kimye kyo asemene Enoshi, Seta waikele myaka 807. Kabiji wasemene ne baana bakwabo ba balume ne baana ba bakazhi.8 Myaka yonse yaikele Seta yajinga 912, ne kufwa wafwile.9 Enoshi waikele myaka 90 kabiji wasemene Kinana.10 Kufuma kimye kyo asemene Kinana, Enoshi waikele myaka 815. Kabiji wasemene ne baana bakwabo ba balume ne baana ba bakazhi.11 Myaka yonse yaikele Enoshi yajinga 905, ne kufwa wafwile.12 Kinana waikele myaka 70 kabiji wasemene Mahalalela.+13 Kufuma kimye kyo asemene Mahalalela, Kinana waikele myaka 840. Kabiji wasemene ne baana bakwabo ba balume ne baana ba bakazhi.14 Myaka yonse yaikele Kinana yajinga 910, ne kufwa wafwile.15 Mahalalela waikele myaka 65 kabiji wasemene Yaleda.+16 Kufuma kimye kyo asemene Yaleda, Mahalalela waikele myaka 830. Kabiji wasemene ne baana bakwabo ba balume ne baana ba bakazhi.17 Myaka yonse yaikele Mahalalela yajinga 895, ne kufwa wafwile.18 Yaleda waikele myaka 162 kabiji wasemene Enoka.+19 Kufuma kimye kyo asemene Enoka, Yaleda waikele myaka 800. Kabiji wasemene ne baana bakwabo ba balume ne baana ba bakazhi.20 Myaka yonse yaikele Yaleda yajinga 962, ne kufwa wafwile.21 Enoka waikele myaka 65 kabiji wasemene Metusela.+22 Kufuma kimye kyo asemene Metusela, Enoka watwajijile kwenda na Lesa wa kine* pa myaka 300. Kabiji wasemene ne baana bakwabo ba balume ne baana ba bakazhi.23 Myaka yonse yaikele Enoka yajinga 365.24 Enoka waendelenga na Lesa wa kine.+ Kabiji wazhimañene, mambo Lesa wamusendele.+25 Metusela waikele myaka 187 kabiji wasemene Lameki.+26 Kufuma kimye kyo asemene Lameki, Metusela waikele myaka 782. Kabiji wasemene ne baana bakwabo ba balume ne baana ba bakazhi.27 Myaka yonse yaikele Metusela yajinga 969, ne kufwa wafwile.28 Lameki waikele myaka 182 kabiji wasemene mwana wa mulume.29 Wamutumbile’mba Nowa*+ ne kwamba’mba: “Uno ye uketutekenesha* na mambo a mingilo yetu ne mingilo yetu yakosa yo twingila na maboko etu na mambo a mushiji Yehoba ye afingile.”+30 Kufuma kimye kyo asemene Nowa, Lameki waikele myaka 595. Kabiji wasemene ne baana bakwabo ba balume ne baana ba bakazhi.31 Myaka yonse yaikele Lameki yajinga 777, ne kufwa wafwile.32 Nowa byo afikizhe myaka ya kusemwa 500, wasemene Shema,+ Hama+ ne Yafeta.+
bem_Latn